Lisa 3
16.12.2020 raamlepingu 
nr 2-2/20/1034-1 juurde

Esimese minikonkursi kord 48 kuuks raamlepingu alusel tellimuste/hankelepingut täitja valimiseks peavad raamlepingus olevad pakkujad esitama uued ühiku hinnad (mis ei või olla kõrgemad, kui riigihanke pakkumuses esitatud maksimaalsed ühiku hinnad) ja ostja poolt nõutud kuivtoidupakid maitsmistesti läbiviimiseks.
1.	Kuivtoidupakkide hindamisel arvestatakse nii komponentide maitsmistesti tulemusi (osakaal 40 %) kui ka kuivtoidupaki hinda (osakaal kokku 60%).

2.	Esimesena hinnatakse kuivtoidupakkide vastavust kohustuslikele minikonkursi nõuetele:
Jrk nr	Kohustuslik tingimused	Vastavus Jah/ei	
1.	Ühe söögikorra kuivtoidupaki säilivusaeg min 36 kuud ladustajale üleandmise hetkel		
2.	Toidupakke peab saama avada ilma abivahendita ning olema võimalik taassulgeda (zip lock kott/minigrip kott või neile samaväärne)		
3.	Kõik komponendi toidupakis peavad vastama tehnilises kirjelduses välja toodud normidele.		
4.	Pakkuja on esitanud minikonkursis nõutud kuivtoidupakid maitsmistesti läbiviimiseks		

3.	Teisena teostatakse komponentidele maitsmistest.
3.1.	Testi eesmärgiks on hinnata kuivtoidupakkide komponentide meeldivust kasutades tarbijakatseid.
3.2.	Katse viib läbi hankijast ja lõppkasutajast sõltumatu ekspert, kes valmistab ette ja viib tarbijakatsed läbi ning analüüsib katse tulemusi. 
3.3.	Ekspert valmistab ette ja viib läbi tarbijakatsed Tapa sõjaväelinnakus ühel päeval
3.4.	Katsel hinnatakse pimetestina toidupaki komponente, mis on valmistatud vastavalt pakendil olevale tarbimisjuhendile. 
3.5.	Iga komponendi hindamisel osaleb vähemalt 30 inimest, kes valitakse juhuslikult tegevteenistujate ja ajateenijate hulgast.
3.6.	Hindamisel osaleb kokku ca 300 inimest. Hindamissessioonide jaotus päeva lõikes lepitakse eraldi kokku.
3.7.	Täpne aeg lepitakse kokku hankijaga ning sellest teavitatakse pakkujat min 30 kalendripäeva ette.  
3.8.	Maitsmistesti eesmärgiks on välja selgitada kas pakutav komponent saab hindajatelt positiivse tagasiside.
3.9.	Maitsmistesti eesmärgiks on saada mõõde, mil määral hinnatav komponent meeldib või ei meeldi hindajatele. Selleks kasutatakse 9 punktilist hedoonilist skaalat (9- ülimalt meeldiv; 1 ülimalt ebameeldiv). 

9-punkti hedooniline skaala:
Kirjeldus	Hinne	
Ülimalt meeldiv	9	
Väga meeldiv	8	
Mõõdukalt meeldiv	7	
Pisut meeldiv 	6	
Neutraalne	5	
Pisut ebameeldiv	4	
Mõõdukalt ebameeldiv	3	
Väga ebameeldiv	2	
Ülimalt ebameeldiv	1	

4.	Meeldib-ei meeldi hinnangu saamiseks on välja valitud ratsioonid järgmiselt:
•	(põhitoit) Hommikusöök * 
•	(põhitoit) tava lõunasöök/Õhtusöök** 
•	(põhitoit) Gluteenivaba***
•	(põhitoit) Laktoosivaba***
•	(põhitoit)  Vegetaarian***
•	Teraviljatoode ****
•	Võileivakate****
•	Magustoit****
•	Kohv****

* Valitakse juhuslikult, pakutud 8 ratsioonist, 4 ratsiooni tooted maitsmiseks.
** Valitakse juhuslikult, pakutud 18 ratsioonist, 12 ratsiooni tooted maitsmiseks.
*** Valitakse juhuslikult pakutud 8 ratsioonist, 4 ratsiooni tooted maitsmiseks.
**** Maitstakse nii palju erinevaid kui valitud ratsioonid neid sisaldavad.

4.1.	Kõik antud hinnangute numbrilised väärtused summeeritakse komponendi kaupa ning leitakse komponendile antud hinnangute aritmeetiline keskmine. 
4.2.	Juhul kui pakkuja pakutavatest põhitoitudest rohkem kui 1/3 saab keskmise hinde alla 5, loetakse pakkumus mittevastavaks. 
4.3.	Juhul kui hinnatav teraviljatoode/võileivakate/magustoit/kohv/ saab keskmise hinde alla 5, võib hankija teha ettepaneku selle hilisemaks asendamiseks, kuid hindamisel loetakse see mitteoluliseks. 
4.4.	Juhul kui testi valitud ratsioonid korduvad lisandi komponendid, arvestatakse antud komponendi hindamislehte iga sellise hinnatava ratsiooni juures. 
4.5.	Kõikide hinnatud komponentide keskmised hinded summeeritakse pakkuja kaupa.
4.6.	Hindamisel rakendatakse hindamiskriteeriume järgneva hindamismetoodika järgi:

4.6.1.	Maitsmistesti osakaal hindamisel on 40 punkti ja kasutatakse hindamismeetodit „suurim on parim“, mis arvutatakse järgnevalt: 
suurima väärtusega pakkumus saab maksimaalse arvu punkte, teised pakkumused saavad punkte proportsionaalselt vähem ja arvutatakse valemiga: "pakkumuse väärtus" / "suurim väärtus" * "osakaal".

4.6.2.	Hinna kriteeriumi osakaal kokku on 60 punkti, mis jaguneb järgnevalt: 

Jrk nr	Nimetus	Hindamismeetod	Osakaal	
1	Ühe söögikorra kuivtoidupaki ühiku hind (tava - lõuna/õhtu)	vähim on parim	40	
2	Laktoosivaba ühe söögikorra kuivtoidupaki ühiku hind (lõuna/õhtu)	vähim on parim	2	
3	Gluteenivaba ühe söögikorra kuivtoidupaki ühiku hind (lõuna/õhtu)	vähim on parim	2	
4	Vegetaarse ühe söögikorra kuivtoidupaki ühiku hind (lõuna/õhtu)	vähim on parim	6	
5	Hommikusöögi ühe söögikorra kuivtoidupaki ühiku hind	vähim on parim	10	

Vähim on parim - madalaima väärtusega pakkumus saab maksimaalse arvu punkte, teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" * "osakaal".

4.6.3.	Mõlema hindamiskriteeriumi eest saadud punktid liidetakse kokku ning edukaks tunnistatakse üks pakkumus, mis sai kõige rohkem punkte. Eduka pakkujaga sõlmitakse hankeleping.

Juhul, kui on mitu pakkumust võrdsete koondpunktisummadega ja neist ei moodustu seetõttu pingerida eelistatakse esmalt pakkumust, mis sai rohkem punkte ühe söögikorra kuivtoidupaki maksimaalse ühiku hinna (tava-lõuna/õhtu) eest.
Kui ka tava kuivtoidupaki eest saadud punktid on võrdsed, eelistatakse pakkumust, mis sai rohkem punkte vegetaarse kuivtoidupaki eest.
Kui ka vegetaarse kuivtoidupaki punktid on võrdsed eelistatakse pakkumust, millel on põhitoidukordade kuivtoidupakkides rohkem erinevaid pearoa komponente.
Kui ka erinevaid pearoa komponente on võrdselt, tõmmatakse pakkujate vahel liisku, mille tulemusel määratakse ära koht pingereas.

5.	Komponentide hindamislehe näidis 9-punkti hedooniline skaala
Palun maitske ja hinnake ………………………………………. proove. Näidake kui palju teile meeldib või ei meeldi iga proov, märkides (X) sobivasse lahtrisse .
……………………..
proovi kood 
 	Ülimalt meeldiv	Väga meeldiv	Mõõdukalt meeldiv	Pisut meeldiv	Neutraalne	Pisut ebameeldiv	Mõõdukalt ebameeldiv	Väga ebameeldiv	Ülimalt ebameeldiv	
 	9	8	7	6	5	4	3	2	1	
toit_1	 	 	 	 	 	 	 	 	 	
toit_2	 	 	 	 	 	 	 	 	 	
toit_3	 	 	 	 	 	 	 	 	 	
toit_4	 	 	 	 	 	 	 	 	 	
toit_5	 	 	 	 	 	 	 	 	 	
toit_6	 	 	 	 	 	 	 	 	 	
toit_7	 	 	 	 	 	 	 	 	 	
..